L'Ajuntament de Sagunt contracta cinc persones a través del programa EMPUJU 2024
27 de novembre 2024

Les persones contractades mitjançant el programa EMPUJU, cofinançat pel Servici Valencià d'Ocupació i informació LABORA, han començat a treballar durant este mes de novembre i durant els pròxims mesos desenvoluparan la seua activitat professional en diferents departaments de l'Ajuntament de Sagunt.

El programa EMPUJU 2024, destinat a la contractació de persones menors de 30 anys per entitats locals té una duració de 10 mesos i compta amb una subvenció de LABORA. La finalitat és incrementar l'ocupabilitat d'estes persones mitjançant l'adquisició d'experiència  laboral. Per a l'exercici 2024-2025 l'Ajuntament de Sagunt ha rebut 72.081,97 € de subvenció per a cobrir els costos salarials i la cotització a la Seguretat Social de les persones seleccionades. En esta edició, els perfils triats per a cobrir els diferents llocs de treball són peonatge de manteniment d'edificis municipals i pintura i un tècnic d'orientació professional.

Raúl Palmero, regidor de Promoció Econòmica, destaca “la importància que té este tipus de programa per al foment de l'ocupació. D'una banda, suposa un reforç humà a àrees concretes de l'Ajuntament i ajuden amb l'energia i il·lusió pròpies dels que inicien un nou projecte laboral. D'altra banda, atorga a les persones beneficiàries una oportunitat per adquirir i ampliar el seu bagatge professional facilitant posteriorment la seua inserció en el mercat de treball”.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-contracta-cinc-persones-a-traves-del-programa-empuju-2024/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-contracta-cinc-persones-a-traves-del-programa-empuju-2024/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-contracta-cinc-persones-a-traves-del-programa-empuju-2024/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-contracta-cinc-persones-a-traves-del-programa-empuju-2024/)